CELEX: 32020R0991
Language: sk
Date: 2020-05-13 00:00:00
Title: Vykonávacie nariadenie Komisie (EÚ) 2020/991 z 13. mája 2020, ktorým sa otvárajú dovozné colné kvóty na ryžu s pôvodom vo Vietnamskej socialistickej republike a ktorým sa stanovuje ich správa

10.7.2020   
               
               
                  SK
               
               
                  Úradný vestník Európskej únie
               
               
                  L 221/64
               
            
         VYKONÁVACIE NARIADENIE KOMISIE (EÚ) 2020/991
         z 13. mája 2020,
         ktorým sa otvárajú dovozné colné kvóty na ryžu s pôvodom vo Vietnamskej socialistickej republike a ktorým sa stanovuje ich správa
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 prvý odsek písm. a) až d),
         keďže:
         
                     (1)
                  
                  
                     Dohoda o voľnom obchode medzi Európskou úniou a Vietnamskou socialistickou republikou (ďalej len „dohoda“) bola schválená rozhodnutím Rady (EÚ) 2020/753 (2). V článku 2.7 dohody sa stanovuje najmä zníženie alebo odstránenie ciel na tovar s pôvodom v inej zmluvnej strane v súlade so zoznamami uvedenými v prílohe 2-A k dohode.
                  
               
                     (2)
                  
                  
                     V súlade s bodmi 5 až 10 pododdielu 1 oddielu B prílohy 2-A k dohode má Únia otvoriť colné kvóty na dovoz 80 000 ton ryže s pôvodom vo Vietname.
                  
               
                     (3)
                  
                  
                     V dôsledku toho by sa mali otvoriť colné kvóty na dovoz ryže s pôvodom vo Vietname. Na zabezpečenie riadnej správy týchto colných kvót by mal dovoz podliehať vydaniu dovozných licencií, na ktoré by sa mala zložiť zábezpeka. Tieto colné kvóty ba mala spravovať Komisia podľa metódy uvedenej v článku 184 ods. 2 písm. b) nariadenia (EÚ) č. 1308/2013. Navyše by sa mali uplatňovať nariadenia (ES) č. 1301/2006 (3), (ES) č. 1342/2003 (4) a delegované nariadenie Komisie (EÚ) 2016/1237 (5), ak sa v tomto nariadení nestanovuje inak.
                  
               
                     (4)
                  
                  
                     S cieľom zabrániť, aby dovoz v rámci uvedených colných kvót narúšal bežné obchodovanie s ryžou pestovanou v Únii, by sa obdobie platnosti jednotlivých kvót malo rozdeliť na čiastkové obdobia a dovoz by sa mal rozdeliť medzi tieto čiastkové obdobia so zámerom ľahšieho absorbovania dovozu zo strany trhu Únie.
                  
               
                     (5)
                  
                  
                     Na zabezpečenie riadnej správy týchto kvót je potrebné stanoviť lehoty na podávanie žiadostí o dovozné licencie, ako aj údaje, ktoré sa majú uvádzať v žiadostiach a licenciách. S cieľom splniť požiadavku stanovenú v Dohode vo forme výmeny listov medzi Európskym spoločenstvom a Spojenými štátmi americkými, ktorá sa týka metódy výpočtu uplatnených ciel na lúpanú ryžu (6), uzavretej rozhodnutím Rady 2005/476/ES (7), a v Dohode vo forme výmeny listov medzi Európskym spoločenstvom a Thajskom podľa článku XXVIII GATT 1994 v súvislosti s úpravou koncesií týkajúcich sa ryže stanovených v zozname CXL ES pripojenom ku GATT 1994 (8), uzavretej rozhodnutím Rady 2005/953/ES (9), by sa hmotnosť výrobku mala uvádzať osobitne pre lúpanú a obrusovanú ryžu.
                  
               
                     (6)
                  
                  
                     Žiadosti o dovozné licencie a oznámenia členských štátov o množstvách, na ktoré sa vzťahujú tieto žiadosti, by mali uvádzať skutočnú hmotnosť výrobku v kilogramoch. Komisia preto prevedie oznámené množstvá na typ ekvivalentu stanoveného pre každú kvótu, čo je buď ekvivalent lúpanej ryže, alebo ekvivalent obrusovanej ryže, aby mohla overiť, či prekračujú kvótu, a v takom prípade vypočítať prideľovací koeficient.
                  
               
                     (7)
                  
                  
                     Protokol 1 k dohode týkajúci sa vymedzenia pojmu „pôvodné výrobky“ a spôsobov administratívnej spolupráce stanovuje pravidlá, ktoré sa majú uplatňovať, pokiaľ ide o dôkaz o pôvode. Preto je vhodné stanoviť ustanovenia o predkladaní dôkazu o pôvode v súlade s uvedeným protokolom.
                  
               
                     (8)
                  
                  
                     V záujme účinnej správy by členské štáty mali používať na oznámenia Komisii informačné systémy stanovené v delegovanom nariadení Komisie (EÚ) 2017/1183 (10).
                  
               
                     (9)
                  
                  
                     Toto nariadenie by sa malo uplatňovať od dátumu nadobudnutia platnosti dohody.
                  
               
                     (10)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Otvorenie a správa colných kvót
            
               1.   Nasledujúce dovozné colné kvóty na ryžu s pôvodom vo Vietname sa otvárajú každoročne od 1. januára do 31. decembra:
               
                           a)
                        
                        
                           20 000 metrických ton vyjadrených v ekvivalente lúpanej ryže, na ktorú sa vzťahujú podpoložky HS ex1006 10 alebo 1006 20. Táto kvóta má poradové číslo 09.4729;
                        
                     
                           b)
                        
                        
                           30 000 metrických ton vyjadrených v ekvivalente obrusovanej ryže, na ktorú sa vzťahuje podpoložka HS 1006 30. Táto kvóta má poradové číslo 09.4730;
                        
                     
                           c)
                        
                        
                           30 000 metrických ton vyjadrených v ekvivalente obrusovanej ryže, na ktorú sa vzťahujú podpoložky HS ex1006 10 alebo 1006 20 alebo 1006 30 a ktorá patrí do jednej z odrôd voňavej ryže uvedených v prílohe I. Táto kvóta má poradové číslo 09.4731.
                        
                     Objem všetkých kvót uvedených v prvom pododseku sa rozdelí na čiastkové obdobia stanovené v prílohe I.
            
            
               2.   Odchylne od odseku 1 sa obdobie platnosti kvóty na rok nadobudnutia účinnosti tohto nariadenia začína od dátumu nadobudnutia účinnosti tohto nariadenia do 31. decembra toho istého roku.
            
            
               3.   V roku 1 každej dovoznej colnej kvóty uvedenej v odseku 1 sa objem danej colnej kvóty vypočíta tak, že sa odpočíta objem zodpovedajúci obdobiu medzi 1. januárom a dňom nadobudnutia platnosti dohody.
            
            
               4.   Sadzba dovozného cla v rámci colných kvót uvedených v odseku 1 sa stanovuje na 0 EUR na tonu.
            
            
               5.   Uplatňujú sa prepočítacie koeficienty medzi nelúpanou ryžou, lúpanou ryžou, poloobrusovanou ryžou a obrusovanou ryžou, ako sa uvádza v článku 1 nariadenia Komisie (ES) č. 1312/2008 (11).
            
            
               6.   Colné kvóty uvedené v odseku 1 sa spravujú v súlade s metódou uvedenou v článku 184 ods. 2 písm. b) nariadenia (EÚ) č. 1308/2013.
            
            
               7.   Uplatňujú sa nariadenia (ES) č. 1301/2006, (ES) č. 1342/2003 a delegované nariadenie (EÚ) 2016/1237, ak sa v článku 2 ods. 4 tohto nariadenia nestanovuje inak.
            
         
         
            Článok 2
            Žiadosti o dovozné licencie
            
               1.   Žiadosti o dovozné licencie sa predkladajú príslušným orgánom členských štátov počas prvých siedmich kalendárnych dní každého mesiaca počas obdobia platnosti colnej kvóty s výnimkou decembra, keď sa nepredkladajú žiadne žiadosti. Žiadosti o dovozné licencie, ktoré sú platné od 1. januára, sa predkladajú od 23. do 30. novembra predchádzajúceho roka. Každá žiadosť o dovoznú licenciu sa musí vzťahovať na jedno poradové číslo a jeden číselný znak KN. Opis výrobkov sa uvádza v kolónke 15 a ich číselný znak KN v kolónke 16 žiadosti o licenciu.
            
            
               2.   V každej žiadosti o dovoznú licenciu sa uvedie množstvo vyjadrené hmotnosťou výrobku stanovenou pre každé poradové číslo uvedené v článku 1 ods. 1 prvom pododseku. Vyjadruje sa v kilogramoch zaokrúhlených nadol na najbližšiu celú jednotku pre číselný znak KN.
            
            
               3.   V žiadosti o dovoznú licenciu sa v kolónke 8 uvádza názov „Viet Nam“ alebo „Viet-Nam“ alebo „Vietnam“ a políčko „áno“ sa označí krížikom. Licencie sú platné len na výrobky s pôvodom vo Vietname. Dôkaz o pôvode, ako je vymedzený v článku 15 ods. 2 protokolu 1 k dohode, sa predkladá na uvoľnenie tovaru do voľného obehu.
            
            
               4.   Odchylne od článku 6 ods. 1 nariadenia (ES) č. 1301/2006 môžu žiadatelia podať najviac jednu žiadosť o dovoznú licenciu týkajúcu sa toho istého poradového čísla kvóty mesačne.
            
            
               5.   Pri predložení žiadosti o dovoznú licenciu sa zloží zábezpeka vo výške 30 EUR na tonu.
            
         
         
            Článok 3
            Prideľovací koeficient a vydanie dovoznej licencie
            
               1.   Dovozné licencie sa vydávajú na množstvá vyjadrené hmotnosťou výrobku stanovenou pre každé poradové číslo uvedené v článku 1 ods. 1 prvom pododseku, s výhradou odsekov 2 a 3 tohto článku.
            
            
               2.   Ak informácie oznámené členskými štátmi podľa článku 7 naznačujú, že množstvá, na ktoré sa vzťahujú žiadosti o licencie, prekračujú množstvá, ktoré sú k dispozícii na čiastkové obdobie dovoznej colnej kvóty, Komisia stanoví v súlade s článkom 7 ods. 2 nariadenia (ES) č. 1301/2006 prideľovací koeficient. Na tento účel Komisia prevedie množstvá vyjadrené hmotnosťou výrobku, ktoré oznámili členské štáty, na množstvá podľa typu ekvivalentu stanoveného pre každé poradové číslo, ako sa uvádza v článku 1 ods. 1 prvom pododseku tohto nariadenia.
               Prideľovací koeficient sa náležite zverejní na internete najneskôr v 22. deň každého mesiaca. Komisia zároveň zverejní dostupné množstvá na nasledujúce čiastkové obdobie. Ak bola žiadosť podaná od 23. do 30. novembra, prideľovací koeficient sa zverejní najneskôr 14. decembra.
            
            
               3.   Dovozné licencie sa vydávajú na množstvá vyjadrené hmotnosťou výrobku stanovenou pre každé poradové číslo uvedené v článku 1 ods. 1 prvom pododseku, vypočítané tak, že sa množstvá v žiadostiach o dovozné licencie vynásobia prideľovacím koeficientom. Množstvo vyplývajúce z uplatnenia prideľovacieho koeficientu sa zaokrúhli nadol na najbližšiu celú jednotku.
            
            
               4.   Dovozné licencie sa vydajú potom, ako Komisia zverejní prideľovací koeficient, a to do konca daného mesiaca.
            
            
               5.   Dovozné licencie platné od 1. januára sa vydajú v období od 15. do 31. decembra predchádzajúceho roka.
            
         
         
            Článok 4
            Platnosť dovozných licencií
            
               1.   Dovozné licencie sú platné:
               
                           a)
                        
                        
                           v prípade žiadostí predložených počas obdobia platnosti colnej kvóty od prvého kalendárneho dňa mesiaca nasledujúceho po predložení žiadosti;
                        
                     
                           b)
                        
                        
                           v prípade žiadostí predložených od 23. do 30. novembra predchádzajúceho roka od 1. januára nasledujúceho roka.
                        
                     
            
               2.   Objemy colných kvót sú rozdelené na čiastkové obdobia a licencie vydané každý mesiac sú platné štyri mesiace, ale ich platnosť končí najneskôr na konci obdobia platnosti colnej kvóty.
            
            
               3.   Ak sa obdobie platnosti dovoznej licencie pre colné kvóty uvedené v článku 1 ods. 1 predĺži z dôvodu vyššej moci, ako sa uvádza v článku 16 vykonávacieho nariadenia Komisie (EÚ) 2016/1239 (12), dané predĺženie nesmie prekročiť obdobie platnosti colnej kvóty.
            
         
         
            Článok 5
            Osvedčenie o pravosti
            
               1.   Osvedčenie o pravosti vydané vietnamským príslušným orgánom uvedeným v prílohe II, v ktorom sa uvádza, že ryža patrí do jednej zo špecifických odrôd voňavej ryže uvedených v prílohe I, sa vydáva na formulári v súlade so vzorom uvedeným v prílohe III.
               Formuláre sú vytlačené a vypĺňajú sa v anglickom jazyku.
            
            
               2.   Každé osvedčenie o pravosti je v pravom hornom rámčeku označené sériovým číslom. Kópie sú označené rovnakým číslom ako originál.
            
            
               3.   Osvedčenie o pravosti je platné stodvadsať dní odo dňa vydania.
               Osvedčenie je platné, len ak je riadne vyplnené a podpísané.
               Osvedčenia o pravosti sa považujú za riadne podpísané, ak uvádzajú dátum a miesto vydania a ak sú opatrené pečiatkou vydávajúceho orgánu a podpisom osoby alebo osôb, ktoré sú na to splnomocnené.
            
            
               4.   Osvedčenie o pravosti sa predloží colným orgánom s cieľom overiť splnenie potrebných podmienok na využívanie colnej kvóty pre poradové číslo 09.4731.
               Vietnamský príslušný orgán uvedený v prílohe II poskytne Komisii všetky relevantné informácie, ktoré môžu pomôcť pri overovaní informácií uvedených v osvedčení o pravosti, najmä vzory pečiatok, ktoré používa.
            
         
         
            Článok 6
            Dôkaz o pôvode
            Uvoľnenie výrobkov do voľného obehu v Únii podlieha predloženiu dôkazu o pôvode colným orgánom Únie, ako sa stanovuje v článku 15 ods. 2 protokolu 1 k dohode. Dôkaz o pôvode je osvedčenie o pôvode alebo vyhlásenie na faktúre, dodacom liste alebo akomkoľvek inom obchodnom doklade, ktorý opisuje dotknuté výrobky dostatočne podrobne na to, aby sa umožnila ich identifikácia.
         
         
            Článok 7
            Oznamovanie množstiev Komisii
            
               1.   Členské štáty oznámia Komisii celkové množstvá pre každý číselný znak KN, na ktorý sa vzťahujú žiadosti o dovozné licencie pre každú colnú kvótu uvedenú v článku 1 ods. 1:
               
                           a)
                        
                        
                           do 14. dňa mesiaca, ak sú žiadosti o licenciu predložené počas prvých siedmich kalendárnych dní mesiaca;
                        
                     
                           b)
                        
                        
                           do 6. decembra, ak sú žiadosti o licenciu predložené od 23. do 30. novembra.
                        
                     
            
               2.   Členské štáty oznámia Komisii množstvá pre každý číselný znak KN, na ktorý sa vzťahujú dovozné licencie, ktoré vydali v súvislosti s každou colnou kvótou uvedenou v článku 1 ods. 1:
               
                           a)
                        
                        
                           do posledného dňa mesiaca, ak sú žiadosti o licenciu týkajúce sa danej colnej kvóty predložené počas prvých siedmich kalendárnych dní mesiaca;
                        
                     
                           b)
                        
                        
                           do 31. decembra, ak sú žiadosti o licenciu týkajúce sa danej colnej kvóty predložené od 23. do 30. novembra.
                        
                     
            
               3.   Členské štáty do štyroch mesiacov od skončenia platnosti príslušných licencií oznámia Komisii nevyužité množstvá, na ktoré sa vzťahujú vydané dovozné licencie. Nevyužité množstvá musia zodpovedať rozdielu medzi množstvami, ktoré sú zaznamenané na zadnej strane dovozných licencií, a množstvami, na ktoré boli uvedené licencie vydané.
            
            
               4.   Počas posledného čiastkového obdobia sa nevyužité množstvá oznámia spoločne s oznámením uvedeným v odseku 1 písm. a).
            
            
               5.   Množstvá je potrebné vyjadriť ako hmotnosť výrobkov v kilogramoch a podľa vhodnosti rozčleniť podľa poradového čísla a pôvodu.
            
            
               6.   Nevyužité množstvá sa pridajú k množstvám, ktoré sú k dispozícii na ďalšie čiastkové obdobie. Nevyužité množstvá na konci obdobia ročnej kvóty sa neprevedú do ďalšieho obdobia ročnej kvóty.
            
            
               7.   Na obdobia a lehoty uvedené v tomto článku sa vzťahuje článok 3 vykonávacieho nariadenia (EÚ) 2016/1239.
            
         
         
            Článok 8
            Nadobudnutie účinnosti a uplatňovanie
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. augusta 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. mája 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 671.
         
            (2)  Rozhodnutie Rady (EÚ) 2020/753 z 30. marca 2020 o uzavretí Dohody o voľnom obchode medzi Európskou úniou a Vietnamskou socialistickou republikou (Ú. v. EÚ L 186, 12.6.2020, s. 1).
         
            (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).
         
            (4)  Nariadenie Komisie (ES) č. 1342/2003 z 28. júla 2003, ktorým sa ustanovujú osobitné podrobné pravidlá uplatňovania systému dovozných a vývozných licencií na obilniny a ryžu (Ú. v. EÚ L 189, 29.7.2003, s. 12).
         
            (5)  Delegované nariadenie Komisie (EÚ) 2016/1237 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá uplatňovania systému dovozných a vývozných licencií, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o pravidlá týkajúce sa uvoľnenia a prepadnutia zábezpeky zloženej pre takéto licencie, ktorým sa menia nariadenia Komisie (ES) č. 2535/2001, (ES) č. 1342/2003, (ES) č. 2336/2003, (ES) č. 951/2006, (ES) č. 341/2007 a (ES) č. 382/2008 a zrušujú nariadenia Komisie (ES) č. 2390/98, (ES) č. 1345/2005, (ES) č. 376/2008 a (ES) č. 507/2008 (Ú. v. EÚ L 206, 30.7.2016, s. 1).
         
            (6)  Ú. v. EÚ L 170, 1.7.2005, s. 67.
         
            (7)  Rozhodnutie Rady 2005/476/ES z 21. júna 2005 o uzavretí Dohody vo forme výmeny listov medzi Európskym spoločenstvom a Spojenými štátmi americkými, ktorá sa týka metódy výpočtu uplatnených ciel na lúpanú ryžu, ktorým sa menia a dopĺňajú rozhodnutia 2004/617/ES, 2004/618/ES a 2004/619/ES (Ú. v. EÚ L 170, 1.7.2005, s. 67).
         
            (8)  Ú. v. EÚ L 346, 29.12.2005, s. 26.
         
            (9)  Rozhodnutie Rady 2005/953/ES z 20. decembra 2005 o uzavretí Dohody vo forme výmeny listov medzi Európskym spoločenstvom a Thajskom podľa článku XXVIII GATT 1994 v súvislosti s úpravou koncesií týkajúcich sa ryže stanovených v zozname CXL ES pripojenom ku GATT 1994 (Ú. v. EÚ L 346, 29.12.2005, s. 24).
         
            (10)  Delegované nariadenie Komisie (EÚ) 2017/1183 z 20. apríla 2017 o doplnení nariadenia Európskeho parlamentu a Rady (EÚ) č. 1307/2013 a nariadenia Európskeho parlamentu a Rady (EÚ) č. 1308/2013 s ohľadom na poskytovanie informácií a predkladanie dokumentov Komisii (Ú. v. EÚ L 171, 4.7.2017, s. 100).
         
            (11)  Nariadenie Komisie (ES) č. 1312/2008 z 19. decembra 2008, ktorým sa stanovujú pevné prepočítavacie kurzy, náklady na spracovanie a hodnotu vedľajších výrobkov pre rôzne štádiá spracovania ryže (Ú. v. EÚ L 344, 20.12.2008, s. 56).
         
            (12)  Vykonávacie nariadenie Komisie (EÚ) 2016/1239 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o systém dovozných a vývozných licencií (Ú. v. EÚ L 206, 30.7.2016, s. 44).
      
      
         
            PRÍLOHA I
            
                        a)
                     
                     
                        Dovozná colná kvóta 20 000 metrických ton vyjadrených v ekvivalente lúpanej ryže zatriedenej do nasledujúcich položiek colného sadzobníka podľa článku 1 ods. 1 písm. a):
                        
                                    1006.10.30
                                    1006.10.50
                                    1006.10.71
                                    1006.10.79
                                 
                                 
                                    1006.20.11
                                    1006.20.13
                                    1006.20.15
                                    1006.20.17
                                    1006.20.92
                                    1006.20.94
                                    1006.20.96
                                    1006.20.98
                                 
                              
                  Táto kvóta sa rozdelí na tieto čiastkové obdobia:
            
                        Množstvo
                        (v tonách)
                     
                     
                        Poradové číslo
                     
                     
                        Čiastkové obdobia (množstvá v tonách)
                     
                  
                        od 1. januára do 31. marca
                     
                     
                        od 1. apríla do 30. júna
                     
                     
                        od 1. júla do 30. septembra
                     
                     
                        od 1. októbra do 31. decembra
                     
                  
                        20 000 
                     
                     
                        09.4729
                     
                     
                        10 000 
                     
                     
                        5 000 
                     
                     
                        5 000 
                     
                     
                        –
                     
                  
                        b)
                     
                     
                        Dovozná colná kvóta 30 000 metrických ton vyjadrených v ekvivalente obrusovanej ryže zatriedenej do nasledujúcich položiek colného sadzobníka podľa článku 1 ods. 1 písm. b):
                        
                                    1006.30.21
                                    1006.30.23
                                    1006.30.25
                                    1006.30.27
                                    1006.30.42
                                    1006.30.44
                                    1006.30.46
                                    1006.30.48
                                    1006.30.61
                                    1006.30.63
                                    1006.30.65
                                    1006.30.67
                                    1006.30.92
                                    1006.30.94
                                    1006.30.96
                                    1006.30.98
                                 
                              
                  Táto kvóta sa rozdelí na tieto čiastkové obdobia:
            
                        Množstvo
                        (v tonách)
                     
                     
                        Poradové číslo
                     
                     
                        Čiastkové obdobia (množstvá v tonách)
                     
                  
                        od 1. januára do 31. marca
                     
                     
                        od 1. apríla do 30. júna
                     
                     
                        od 1. júla do 30. septembra
                     
                     
                        od 1. októbra do 31. decembra
                     
                  
                        30 000 
                     
                     
                        09.4730
                     
                     
                        15 000 
                     
                     
                        7 500 
                     
                     
                        7 500 
                     
                     
                        –
                     
                  
                        c)
                     
                     
                        Dovozná colná kvóta 30 000 metrických ton vyjadrených v ekvivalente obrusovanej ryže zatriedenej do nasledujúcich položiek colného sadzobníka podľa článku 1 ods. 1 písm. c):
                        
                                    1006.10.30
                                    1006.10.50
                                    1006.10.71
                                    1006.10.79
                                 
                                 
                                    1006.20.11
                                    1006.20.13
                                    1006.20.15
                                    1006.20.17
                                    1006.20.92
                                    1006.20.94
                                    1006.20.96
                                    1006.20.98
                                 
                                 
                                    1006.30.21
                                    1006.30.23
                                    1006.30.25
                                    1006.30.27
                                    1006.30.42
                                    1006.30.44
                                    1006.30.46
                                    1006.30.48
                                    1006.30.61
                                    1006.30.63
                                    1006.30.65
                                    1006.30.67
                                    1006.30.92
                                    1006.30.94
                                    1006.30.96
                                    1006.30.98
                                 
                              
                  Odrody voňavej ryže s pôvodom vo Vietname, na ktoré sa vzťahuje dovozná colná kvóta uvedená v článku 1 ods. 1 písm. c):
            Jasmine 85
            ST 5
            ST 20
            Nang Hoa 9 (NàngHoa 9)
            VD 20
            RVT
            OM 4900
            OM 5451
            Tai nguyen Cho Dao (Tàinguyên Cho Dào)
            Táto kvóta sa rozdelí na tieto čiastkové obdobia:
            
                        Množstvo
                        (v tonách)
                     
                     
                        Poradové číslo
                     
                     
                        Čiastkové obdobia (množstvá v tonách)
                     
                  
                        od 1. januára do 31. marca
                     
                     
                        od 1. apríla do 30. júna
                     
                     
                        od 1. júla do 30. septembra
                     
                     
                        od 1. októbra do 31. decembra
                     
                  
                        30 000 
                     
                     
                        09.4731
                     
                     
                        15 000 
                     
                     
                        7 500 
                     
                     
                        7 500 
                     
                     
                        –
                     
                  
      
      
         
            PRÍLOHA II
            Príslušné orgány na vydávanie osvedčení o pravosti, uvedené v článku 5:
            Ministerstvo pôdohospodárstva a rozvoja vidieka Vietnamu
         
      
      
         
            PRÍLOHA III
            Vzor osvedčenia o pravosti uvedeného v článku 5
            
                        
                                    1
                                 
                                 
                                    Exporter (Name and full address)
                                 
                              
                     
                        CERTIFICATE OF AUTHENTICITY
                        for export to the European Union
                     
                  
                        
                                    2
                                 
                                 
                                    Consignee (Name and full address)
                                 
                              
                     
                        No
                     
                     
                        ORIGINAL
                     
                  
                        issued by (Name and full address of issuing body)
                     
                  
                         
                     
                     
                        
                                    3
                                 
                                 
                                    country and place of cultivation
                                 
                              
                  
                        
                                    4
                                 
                                 
                                    country of destination in EU
                                 
                              
                  
                        
                                    5
                                 
                                 
                                    Packing 5 kg or less (number of packings)
                                 
                              
                  
                        
                                    6
                                 
                                 
                                    Description of goods
                                 
                              
                     
                        
                                    7
                                 
                                 
                                    Packing between 5 and 20 kg (number of packings
                                 
                              
                  
                        
                                    8
                                 
                                 
                                    Net weight (kg)
                                    Gross weight (kg)
                                 
                              
                  
                        
                                    9
                                 
                                 
                                    DECLARATION BY EXPORTER
                                    The undersigned declares that the information shown above is correct.
                                 
                              
                  
                        Miesto a dátum:
                     
                     
                        Signature:
                     
                  
                        
                                    10
                                 
                                 
                                    CERTIFICATION BY THE ISSUING BODY
                                    It is hereby certified that the rice described above is one of the varieties of fragrant rice listed in Annex I of Commission Implementing Regulation (EU) No 2020/991 and that the information shown in this certificate is correct.
                                 
                              
                  
                        Place and date:
                     
                     
                        Signature:
                     
                     
                        Stamp:
                     
                  
                        
                                    11
                                 
                                 
                                    FOR COMPETENT AUTHORITIES IN THE EUROPEAN UNION